ཆོས་རིག་དང་ཤེས་རིག་བཀའ་བློན་གཅིག་ལྕོགས་གཡུ་ཐོག་ཀརྨ་དགེ་ལེགས་མཆོག་གིས་ས་རཱ་བོད་ཀྱི་མཐོ་རིམ་སློབ་གཉེར་ཁང་གི་ཐོག་མའི་དམིགས་ཡུལ་གཞིར་བཟུང་ད་བར་གཉེར་བཞིན་པའི་དགེ་འོས་སྦྱོང་བརྡར་གྱི་ལས་གཞི་ཁག་ལ་ཆེ་བསྟོད་གནང་བ་དང་འབྲེལ།བོད་ཀྱི་ཆོས་དང་རིག་གཞུང་མི་ཉམས་རྒྱུན་འཛིན་བྱ་རྒྱུའི་འགན་དེ་བོད་མིའི་སྒྲིག་འཛུགས་ཁོ་ནར་མ་བཞག་པར་འབྲེལ་ཡོད་ཚང་མས་འཕྱར་གྲུ་མཉམ་འདེགས་ཐོག་གནང་དགོས་གལ་ཡིན་པ་གསུངས་སོང་།ལྷག་པར་དུ་འབྲེལ་ཡོད་སྒྲིག་འཛུགས་ཀྱི་ངོས་ནས་ད་བར་དགེ་འོས་སྦྱོང་བརྡར་གནང་བའི་ཐོག་མའི་དམིགས་ཡུལ་དང་མཐའ་འཇུག་གྱི་ཞན་ཆ་ཁག་ལུང་འདྲེན་དང་ཆབས་ཅིགདགེ་འོས་སྦྱོང་བརྡར་ཐོབ་པ་རྣམས་ནས་དགེ་རྒན་གྱི་ལས་གནས་ཐོག་རྒྱུན་རིང་ཙམ་བཞུགས་དགོས་གལ་ཡིན་པ་གསུངས་ཡོད།